I    Üks taltsas jänes ja üks kass  Mu hütis koldesuul  On elamas;  Hoolt ootavad nad pilgul truul  Mult vaeselt rumalalt  Just nagu mina Jumalalt.    Iga päev ma mõtlen, et  Mult kord võib meelest minna  Neil anda vett  Või panna värav vinna.  Ja jänes siis joosta võib seni,  Kui kohtab pasunahüüdu ja peni.    Mu koormat oleks mõistlikul  Ehk paras taluda;  Mis saab üks hull  Muud teha kui vaid paluda,  Et muudetaks  Ta vastutusi väiksemaks.    [1919]        (Märt Väljataga tõlge)